কিন্তু অতি ধনী মানুষের সংখ্যা সবচেয়ে দ্রুতহারে বাড়ছে যেসব দেশে, সেই তালিকায় বাংলাদেশ সবার উপরে। ‘ওয়েলথ এক্স’ বলছে, বিশ্বে নতুন ধনী তৈরির ক্ষেত্রে চীন এখন আর শীর্ষে নয়। সেখানে বাংলাদেশ সবার চেয়ে এগিয়ে। বাংলাদেশে ১৭ দশমিক তিন শতাংশ হারে ধনীর সংখ্যা বাড়ছে। দ্বিতীয় অবস্থানে আছে চীন। সেখানে অতি ধনীর সংখ্যা বাড়ছে ১৩ দশমিক ৭ শতাংশ হারে। এরপর আছে যথাক্রমে ভিয়েতনাম, কেনিয়া, ভারত, হংকং ও আয়ারল্যান্ড। ওয়েলথ এক্স তাদের রিপোর্টে বলছে, ‘আল্ট্রা হাই নেট ওয়ার্থ’ বা অতি ধনী মানুষের সংখ্যা গত পাঁচ বছরে সবচেয়ে বেশি বেড়েছে চীন ও হংকংয়ে। এর বিপরীতে জাপান, কানাডা, ইতালি ও যুক্তরাষ্ট্রে নতুন ধনী হওয়ার গতি ধীর হয়ে এসেছে।